Lifestyle | DeAnna Photography - Part 2
Eileen | Styled studio shoot
Posted by Juanette on 2016/04/07 in Lifestyle | 0 comments
Shannon | Tienermodelportfolio
Posted by Juanette on 2015/03/23 in Lifestyle | 0 comments
Shannon is so 'n pragtige mensie en ek kon nie vir 'n beter middagfotosessie gevra het nie. Haar ma wat saam my by FNB werk het hierdie sessie al 'n maand vooruit beplan as verjaarsdaggeskenk vir Shannon en die dag toe sy my bel en vra of ek dink dit sal 'n wonderlike geskenk vir haar 15de verjaarsdag wees kon ek nie meer saam stem nie.
Ek het die grimering gereël, wat weereens deur Ilana, my towerkwasfeë, van Cosmetiek gedoen was, ons het die plekkie bespreek oor waar sy graag haar foto's sal wil neem en siedaar…toe moes die dag net aanbreek. Vir 'n mooier middag kon ons nie vra nie, veral omdat dit daardie tyd so baie gereën het.
Soos haar foto's wys is sy baie gemaklik voor die kamera en soos enige fotograaf se droom het ek nie vir 'n oomblik gesukkel om haar te kry om net haarself te wees nie. Ek het idees gegee, sy het dit perfek uitgevoer en haar eie touch daaraan gegee.
Ek hoop sy is net so verlief op haar foto's soos wat ek is.
Shannon, jy het 'n mooi hart. Bly altyd so pragtig!
Ons het sommer in die veld "kamp" opgeslaan om Shannon se grimering te doen…
Voor en Na foto's…
Ek is natuurlik mal oor haar lang krul hare 🙂
En hierdie foto's gebeur as jou ma jou moet help en sy sukkel om die denneblare te gooi…haha
Andre | Modelportfolio, agter die skerms
Posted by Juanette on 2015/01/14 in Lifestyle | 0 comments
En soos met André se pragtige suster, Petra se shoot en Agter die Skerms, het ons natuurlik met sy sessie ook 'n paar behind the scenes oomblikke gehad wat ek op daardie oomblik vasgevang het. Ek moet erken dat dit ook nie vir my oulike assistent, Jean van Phlux Photography, was nie sou ek dalk nie hierdie foto's gekry het nie. So al lyk die formele portfolio ernstig en formeel, het ons gewoonlik baie pret agter die harde werk en lang beplanning.
André modelportfoliosessie kan hier gesien word.
En hier is die "aansit" smile oor ons agtergrond mensies wat saam wou model speel en terwyl ek my lig toets…
Andre | Model Portfolio
Posted by Juanette on 2014/12/23 in Lifestyle | 0 comments
Dawn | Portraitsessie, Bryanston
Posted by Juanette on 2014/10/20 in Lifestyle | 0 comments
Dawn het 'n rukkie terug 'n boudoir sessie by my gewen, maar nadat sy wel al toe een gedoen het, het ons besluit om hierdie eerder dan 'n portraitsessie te maak – en ek is nie 'n dag spyt nie.
Ek het nie regtig geweet wat om te verwag nie en maar opgesien na die sessie. Ek het vir Ilana van Cosmetiek gevra om haar wonderkwassies te swaai en iets besonders uit te haal, maar soos ons begin het, het Dawn vinnig haar persoonlikheid laat wys en het ons vele male lekker gelag nog voor die sessie begin het. Sy is 'n bol energie wat enigiets wat ek voorgestel het probeer het en daarmee saam het ons pragtige foto's gekry. Sy is so natuurlik mooi en mens kom vinnig agter dat dit van binne af kom.
Sy was 'n fees om af te neem en soos die foto's vanself spreek is dit nie moeilik om te verduidelik wat ek daarmee saam bedoel nie.
Die les wat ek weereens hieruit geleer het: sien op na al die shoots dan is elke shoot ongelooflik!!
Geniet hierdie foto's soos wat my oulike vriendin, Ilana, geniet het om haar grimering weer foutloos te doen en ek om die foto's te neem!